# Gerrit Dou

Gerrit Dou o Gerard Dou (altres variants del nom són: Gerrit Douw o Gerrit Dow) (Leiden, 7 d'abril de 1613 - id., 9 de febrer de 1675), va ser un pintor i gravador holandès del barroc. Va pertànyer a l'escola de Leiden i es va especialitzar en escenes de gènere caracteritzades pels seus trompe-l'oeil i les pintures nocturnes il·luminades amb espelmes, amb escenes de fort clarobscur.

## Biografia

El seu primer instructor va ser el seu pare, un artista de pintura sobre vidre. Es va formar en dibuix i disseny amb el gravador Bartolomeu Dolendo (c. 1571 - c. 1629) i amb Peter Kouwhoorn qui li va inculcar l'art de la pintura sobre vidre. El 1628, amb 15 anys, es va convertir en el primer alumne del jove Rembrandt (1606 - 1669), amb el que va continuar durant tres anys. Del gran mestre de l'escola holandesa va adquirir la seva habilitat per al color, i els més subtils efectes del clarobscur; l'estil de Rembrandt es reflecteix en alguns dels seus primers quadres, en particular, en un autoretrat a l'edat de 22 anys, a la galeria de la casa Bridge-water, i en El cec Tobías anant a trobar-se amb el seu fill, al Castell Wardour.
Quan Rembrandt es va traslladar a Amsterdam, Dou va desenvolupar un estil propi, amb alguns aspectes antagònics al del seu mestre, pintant generalment a petita escala, sobre una superfície suau, com si estigués esmaltada. Les seves obres estan dotades d'una inusual claredat de visió i precisió de manipulació, probablement pocs pintors van esmerçar tant temps i sofriment en els detalls més insignificants de les seves imatges. Es diu que va passar cinc dies pintant una mà, i el seu treball era tan fi que li resultava necessari fabricar els seus propis pinzells. Va ser sorprenentment escrupolós amb les seves eines i les condicions de treball, amb particular horror cap a la pols.
Malgrat la minuciositat del seu toc, l'efecte general és harmoniós i lliure de rigidesa, amb un color sempre admirablement fresc i transparent.
Va ser aficionat a la representació de temes a la llum d'una llanterna o una espelma, els efectes de la qual reprodueix amb una fidelitat i habilitat que cap altre mestre no ha igualat. Sovint va pintar amb l'ajuda d'una lupa o d'un mirall còncau, i per obtenir major exactitud va mirar als objectes que estava representant a través d'un marc quadriculat amb fil de seda.
La seva pràctica com a retratista, que va ser considerable al principi, però es va reduir gradualment, ja que els retratats n a donar-lo volien donar-li tot el temps que ell considerava necessari. Va pintar nombrosos temes, però és més conegut pels seus interiors domèstics, que en general, contenen poques figures emmarcades per una finestra o per les faldilles d'una cortina, i envoltades de llibres, instruments musicals, o tota la faramalla de la llar, tot minuciosament representat. Destaquen sobretot les escenes il·luminades per llum artificial.
Els seus quadres van ser sempre de mida petita, i els temes principalment representats eren naturaleses mortes. Més de 200 pintures se li atribueixen, i es troben en la majoria de les grans col·leccions públiques d'Europa.
Generalment es considera que les seves obres mestres són La dona hidròpica (1663) i La cuinera holandesa (1650) ambdues al Museu del Louvre, París. L'Escola nocturna al Museu nacional d'Amsterdam, és el millor exemple d'escenes a la llum de les espelmes en les quals va destacar. A la National Gallery de Londres, es pot veure La botiga d'aus de corral (1672), i un autoretrat.
Al costat de Jan Steen, Dou va ser un dels fundadors de la Natzarenisme de Leiden el 1648. A diferència de Steen va ser pròsper i respectat al llarg de la seva vida, i les seves imatges van continuar tenint alts preus (generalment més alts que els pagats pels treballs de Rembrandt), fins a l'adveniment de l'impressionisme influït per un gust en contra de la pulcritud i la precisió del seu estil.
Dou tenia un taller amb molts alumnes que van perpetuar el seu estil i van continuar la tradició fijnschilder (bon pintor) de Leiden fins al segle xix. Entre ells estan Frans van Mieris el Vell (1635 - 1681) i Gabriel Metsu (1629 - 1667).

## Obres

* Amsterdam
** Museu Nacional:
*** Escola nocturna (1623 – 5)
*** Anciana llegint la Bíblia (també conegut com a mare de Rembrandt, sobre 1630)
*** Retrat d'una parella en un paisatge (a partir de 1633)
*** Ermità resant (a partir de 1645)
*** Dona a la finestra amb una espelma (a partir de 1645)
*** Retrat de Johan Wittert van der Aa (1646)
*** Tríptic: al·legoria de l'entrenament artístic (a partir de 1648)
*** Autoretrat (1650)
*** El doctor (a partir de 1650)
*** L'esposa del pescador (1653)
*** Una mare donant-li el pit al seu bebè (1655- 60)
*** Un ermità (1664)
*** Llum de nit
* Berlín
** Galeria d'art:
*** La jove mare (dècada de 1650)
* Boston
** Museu de Belles Arts:
*** Anciana tallant pa (1655)
*** Gos descansant
* Budapest
** Museu de Belles Arts:
*** Oficial de la Societat Marksman de Leiden (sobre 1630)
*** Retrat d'una anciana (1643-5)
*** Retrat d'una dona
* Cambridge
** Museu Fitzwilliam:
*** El mestre (1645)
*** Dona en una finestra amb un bol de coure amb pomes i un faisà (1663)
*** Autoretrat
*** Retrat d'un jove
* Cheltenham
** Galeria d'Art i Museu:
*** Autoretrat (1635-8)
* Cleveland
** Museu d'Art de Cleveland:
*** Retrat d'una jove (1640)
* Colònia
** Museu Wallraf-richartz:
*** La cuinera (1660- 5)
*** Anciana amb espelma (1661)
* Copenhaguen
** Galeria Nacional:
*** El doctor (1960-5)
* Dallas
** Museu d'Art de Dallas:
*** Autoretrat
* Dresden
** Galeria d'Art dels Mestres Clàssics:
*** El pintor en el seu estudi (1647)
*** El vell mestre (1671)
* Edimburg
** Galeria Nacional d'Escòcia:
*** Un interior amb una jove violinista (1637)
* Florència
** Galeria Uffizi:
*** Venedora de pastissos (1650-5)
*** Autoretrat (1658)
*** Mestre d'escola (1660-5)
* Hartford
** Museu Ateneu Wadsworth:
*** Naturalesa morta amb rellotge de sorra, tinter i imprès (1647)
* Kansas City
** Museu Nelson-Atkins:
*** Autoretrat (1663)
* La Haia
** Mauritshuis:
*** La jove mare (1658)
* Leiden
** Museu Municipal de Lakenhal:
*** Astrònom (1650-5)
* Londres
** Royal Collection:
*** Una jove tallant cebes (1646)
*** Dona a la finestra amb carràs de raïms (sobre 1660)
*** Parella llegint a la llum d'un llum d'oli (sobre 1660)
*** La botiga de queviures (1672)
** Wallace Collection:
*** Una jove regant les plantes en una finestra (a partir de 1640)
*** Un ermità resant (a partir de 1646)
*** Un ermità (1661)
** Galeria Colnaghi:
*** Artista en el seu estudi (1630- 2)
** National Gallery:
*** Retrat d'un home (1635-40)
*** Retrat d'una jove (dècada de 1640)
*** Home amb una pipa (1645)
*** Jove dona amb vel negre (sobre 1655)
*** Botiga d'aus de corral (sobre 1670)
** Galeria Pictòrica Dulwich:
*** Una dama tocant un clavicordi (sobre 1665)
* Los Angeles
** Museu d'Art Fisher de la Universitat del Sud de Califòrnia:
*** Naturalesa morta amb llibre i bossa (1647)
** Museu J.Paul Getty:
*** Príncep Rupert i el seu tutor amb vestits històrics (sobre 1631)
*** Astrònom a la llum de les espelmes (1655)
* Madrid
** Museu Thyssen-Bornemisza:
*** Una jove amb una espelma encesa en una finestra (1658-65)
* Manchester
** Galeria d'Art de Manchester:
*** Retrat d'una Noia (1635-40)
* Minneapolis
** Institut d'Arts de Minneapolis:
*** Ermità resant (1670)
* Missoula
** Museu d'Art i Cultura de la Universitat de Montana:
*** Retrat d'un desconegut
* Múnic
** Alte Pinakothek:
*** L'oració de la filatera
* Nova York
** Memorial Art Gallery de la Universitat de Rochester:
*** Sant Jeroni al desert (1642-7)
** Metropolitan Museum of Art:
*** Una escola nocturna (inici de la dècada de 1660)
*** Autoretrat (sobre 1665)
* París
** Museu del Louvre:
*** L'extracció de la dent (1630-5)
*** Retrat de la mare de Gerrit Dou (1638)
*** La botiga de queviures (1647)
*** La cuinera holandesa (1650)
*** Dona subjectant un pollastre en una finestra (1650)
*** Ermità llegint (1661)
*** La gerra de plata (1663)
*** La dona hidròpica (1663)
*** El pesador d'or (1664)
*** Anciana
*** Autoretrat amb paleta a la mà
*** El trompeter
*** La lectura de la Bíblia (també conegut com a Ana i Tobias)
*** Cuinera fent un pudín i parlant amb un noi (sanguina)
*** Retrat d'home amb una alabarda a l'espatlla dreta (dibuix amb carbonet)
*** Un ancià assegut, inclinat sobre una taula (dibuix amb carbonet)
* Pasadena
** Museu Norton Simon:
*** Retrat d'una dama (1635-40)
* Rotterdam
** Museu Boymans Van Beuningen:
*** El xarlatà (1652)
*** Dama al seu tocador (1667)
* Salzburgo
** Galeria Residenz:
*** Autoretrat a la finestra (dècada de 1650)
*** Jugadors de cartes a la llum de les espelmes (sobre 1660)
* San Francisco
** Museu de Belles Arts.
*** La bobina de filada (litografia)
*** La lectora (litografia)
* Sant Petersburg
** Museu de l'Ermitage:
*** Astrònom (1628)
*** Retrat d'un home (1640-5)
*** Anciana desembolicant fils (1660-5)
*** Banyista masculí (1660-5)
*** Banyista femenina (1660-5)
*** Venedor d'arengs (1670- 5)
* Schwerin
** Museu Estatal:
*** Dona pelant pastanagues
* Tòquio
** Museu Nacional d'Art Occidental:
*** Natura morta amb nen fent pompes de sabó (1635- 6)
* Versalles
** Museu Lambinet:
*** Anciana asseguda (atribuït)
* Viena
** Museu d'Història de l'Art de Viena:
*** El físic (1653)
*** Dona a la finestra amb una llanterna (sobre 1660)
*** Anciana a la finestra regant les flors (1660-5)
** Palau Liechtenstein:
*** El violinista (1653)
* Washington DC
** Galeria Corcoran:
*** Bust d'un home (1642-45)
* Winchcombe, Gloucestershire
** Galeria Nacional d'Art (Washington D.C.):
*** L'ermità (1670)
** Castell Sudeley:
*** Home interromput en la seva escriptura (1635)
* Altres localitzacions:
** Crist i els doctors (1628)
** Home escrivint davant d'un cavallet (1631), col·lecció privada
** Dona menjant civada (1632-7)
** Natura morta amb un globus terraqüi llaüt i llibres (1635), col·lecció privada
** Ancià encenent una pipa (1635), col·lecció privada, Anglaterra
** Retrat d'una dona (1635-40), col·lecció privada
** Retrat d'un home Fundació d'Art Aurora
** Retrat d'una dona Fundació d'Art Aurora
** Autoretrat (1645), col·lecció privada, Espanya
** Gos dormint amb gerra de terracota, cistella i llenya (1650), col·lecció privada
** Un gat a la finestra del taller de l'artista (1657)
** La bodega (1650), col·lecció privada, Suïssa
** Dona adormida (1660-5), col·lecció privada, Suïssa
** Autoretrat (1665), col·lecció privada, Boston
** Nen tocant la flauta (robat)
** Home jove (La Haia)
** La filatera (Fundació Gala-Salvador Dalí)

## Enllaços externs

             A Wikimedia Commons hi ha contingut multimèdia relatiu a: Gerrit Dou
* Artcyclopedia
* Web Gallery of art